b'\n_START_ARTICLE_\nBitka pri Platajah\n_START_SECTION_\nPredhodno dogajanje\n_START_PARAGRAPH_\nPo bitki pri Salamini se je Kserks I. Veliki vrnil v Perzijo in zaupal poveljstvo vojske Mardoniju; njegov cilj je bil zavzetje vsega gr\xc5\xa1kega ozemlja._NEWLINE_Mardonijev delegat, Aleksander I. Makedonski, je ponudil premirje Atenam, avtonomno vlado in perzijsko pomo\xc4\x8d pri obnovitvi mesta v zameno, da se pridru\xc5\xbeijo Perzijcem. Aten\xc4\x8dani so to zavrnili in zaprosili \xc5\xa0parto za pomo\xc4\x8d, \xc4\x8deprav je bila ta bolj pripravljena za obrambo Peloponeza. Perzijci so ponovno zavzeli Atene, toda Atene so ponovno zavrnili predhodni predlog. _NEWLINE_Ker je v \xc5\xa0parti potekal tradicionalen verski festival, so sprva oklevali, nato pa poslali 40.000 voja\xc5\xa1\xc4\x8dakov pod poveljstvom Pavzanija; od tega je bilo 5.000 \xc5\xa1partiatov, ker je predstavljalo najve\xc4\x8djo koncentracijo \xc5\xa0partancev kdajkoli (po navadi je bila \xc5\xa1partanska vojska sestavljena iz periokov in zavezni\xc5\xa1kih plemen in bolj malo polnopravnih \xc5\xa1partiatov). _NEWLINE_Ko je Mardonij to zvedel, je \xc5\xa1e tretji\xc4\x8d opusto\xc5\xa1il Atene, nakar se je umaknil v Tebe, kjer je pri\xc4\x8dakal Grke.\n_START_SECTION_\nUvod v bitko\n_START_PARAGRAPH_\nPredhodno pred bitko so se Perzijci utrdili za reko Azop, da bi tako prepre\xc4\x8dili zdru\xc5\xbeitev prihajajo\xc4\x8dih gr\xc5\xa1kih sil, toda zgodilo se je nasprotno._NEWLINE_Atene so poslale 8.000 svojih vojakov, da se pridru\xc5\xbeijo \xc5\xa1partanski vojski (35.000 periojkov in helotov ter 5.000 \xc5\xa1partiatov), ki so napredovali proti prelazu Citeron, kjer bi se lahko uspe\xc5\xa1no branili. Perzijci so odposlali konjenico pod poveljstvom Masistija. Zdru\xc5\xbeeni Megarci in Atenci pod poveljstvom Olimpiodorija so odbili napad in pri tem ubili tudi perzijskega poveljnika. _NEWLINE_Grki so se nato odlo\xc4\x8dili, da se bodo spustili v Platajsko ravnino proti perzijskem taboru, saj se bodo na ravnini hopliti la\xc5\xbeje borili._NEWLINE_Bojni razpored je bil slede\xc4\x8d: levo krilo so tvorili Aten\xc4\x8dani in Megarci, center Tegejci in desno krilo \xc5\xa0partanci. Isto\xc4\x8dasno so pri\xc5\xa1li \xc5\xa1e kontingenti vojakov iz drugih gr\xc5\xa1kih polisov, tako da je gr\xc5\xa1ka vojska na\xc5\xa1tela 110.000 vojakov. Herodot je zapisal, da so imeli Perzijci okoli 250.000 ljudi, \xc4\x8deprav naj bi imeli le okoli 80.000._NEWLINE_Obe vojski sta nato taborili 10 dni na skupni ravnini (z ob\xc4\x8dasnimi manj\xc5\xa1imi spopadi), dokler se ni Mardonij odlo\xc4\x8dil, da napade in tako preseneti Grke. Toda Aleksander I. Makedonski jih je posvaril in tako izni\xc4\x8dil presene\xc4\x8denje. Grki so zato spremenili bojni razpored tako, da so se Atenci in \xc5\xa0partanci zamenjali, tako da bodo Atene prevzele center obrambe na desnem krilu vojske proti glavnemu napadu Perzijcev, medtem ko se bodo Spartanci borili proti gr\xc5\xa1kim najemnikom v perzijski slu\xc5\xbebi. Ker so Perzijci spremenili tok reke in tako odrezali Grke od vode in isto\xc4\x8dasno pretrgali oskrbovalne poti, so Grki zamenjali tabor._NEWLINE_Tudi perzijski bojni razpored je bil klasi\xc4\x8den: desno krilo so tvorili gr\xc5\xa1ki najemniki, center in levo krilo pa Perzijci. Najve\xc4\x8dja udarna perzijska sila, njihova konjenica, je bila malo\xc5\xa1tevi\xc4\x8dna in tako ni predstavljala samostojne voja\xc5\xa1ke enote, ampak je bila enakomerno razdeljena v podporo pe\xc5\xa1akom in lokostrelcem.\n_START_SECTION_\nPotek bitke\n_START_PARAGRAPH_\nKo so Perzijci videli, da Grki zapu\xc5\xa1\xc4\x8dajo tabor, so jih napadli. Perzijska konjenica in lokostrelci so napadli prvi in dosegli le to, da se je spremenil bojni razpored obeh vojska. Perzijsko desno krilo je napadel gr\xc5\xa1ki center, ki se je umaknil in postal levo gr\xc5\xa1ko krilo, ki je branilo dostop do mesta Plataje. Gr\xc5\xa1ko levo krilo (\xc5\xa0parta) se je isto\xc4\x8dasno umaknilo in postalo gr\xc5\xa1ki center ter zavrnilo perzijski napad njihovega levega krila. Atenci so se umaknili na ravnino med kri\xc5\xbei\xc5\xa1\xc4\x8dem cest za Platajo in Tebe, kjer so zavrnili napad perzijskega levega krila._NEWLINE_Ko konjeniki in lokostrelci niso dosegli ni\xc4\x8d, je naposled pri\xc5\xa1la perzijska pehota, ki je takoj napadla gr\xc5\xa1ke linije. Toda gr\xc5\xa1ka falanga se je ponovno izkazala, Perzijci niso mogli prodreti suli\xc4\x8dnega \xc5\xa1\xc4\x8dita. Tako je v bitki padel Mardonij. Poveljstvo je prevzel Artabazij, ki je takoj prekinil napad in ukazal umik; Grki so jim sledili in zasedli njihov tabor._NEWLINE_Herodot je zapisal, da so Grki izgubili le 159 voj\xc5\xa1\xc4\x8dakov, medtem ko je pre\xc5\xbeivelo bitko le 43.000 Perzijcev.\n_START_SECTION_\nPo bitki\n_START_PARAGRAPH_\nTa bitka je bila odlo\xc4\x8dilna, saj potem Perzijci niso nikoli ve\xc4\x8d napadli celinske Gr\xc4\x8dije z namenom popolne pokoritve. Ugotovili so, da je gr\xc5\xa1ka taktika bolj\xc5\xa1a ter da so tudi sami voj\xc5\xa1\xc4\x8daki bolje opremljeni in izurjeni. _NEWLINE_Iz nabranega plena so naredili bronast spomenik v obliki prepletenih ka\xc4\x8d - Ka\xc4\x8dji steber, ki so ponazarjale vse gr\xc5\xa1ke polise, ki so sodelovali v bitki ter ga darovali Apolonu v Delfih. Del spomenika je ohranjen in stoji v Konstantinovem hipodromu v Istanbulu.'